बैंक नहीं खुल रहा, इलाज के लिए नहीं है पैसा, मायरा भरने की भी चिंता
भीलवाड़ा | महिलाअरबन को-ऑपरेटिव बैंक के हजारों ग्राहक परेशान हैं। जैसे-जैसे दिन निकल रहे हैं, इनकी चिंता बढ़ रही है। किसी को अपना इलाज करना है तो किसी को परिजनों का। किसी को होली के तत्काल बाद मायरा भरना है। कई ऐसी महिला ग्राहक भी बैंक के चक्कर काट रही हैं जिनके गहने यहां के लॉकर्स में रखे हैं। सोमवार को लोगों को कोई सही से जवान देने वाला तक नहीं था। भास्कर ने बैंक के प्रशासक अरविंद ओझा से बात की। उन्होंने कहा कि मैंने स्टाफ को बैंक खोलने के लिए कह रखा है। बैंक नहीं खुल रहा है तो जवाबदेही तय की जाएगी। वहीं, शाखा प्रभारी निशा अग्रवाल ने बताया कि सोमवार को भी आरबीआई से कोई गाइडलाइन नहीं मिली है। इसलिए बैंक बंद रखा।
}शहर निवासी इकबाल सिलावट केडेढ़ लाख रुपए जमा हैं। पिता के हाथ में फ्रेक्चर हो गया। ऑपरेशन करवाना है लेकिन अब जमा पैसा निकालना मुश्किल हो गया है। पैसा नहीं मिलने से इलाज में परेशानी हो रही है।
}पुर निवासी रफीक खान कोबेटी के मुंह पर गहरा जख्म हो गया। इसका इलाज कराना है। पैसा निकालने के लिए सोमवार को बैंक आया था लेकिन निराश होकर जाना पड़ा। बैंक के अपने खाते में पैसा होने के बावजूद अब उसे उधार रुपए लेने पड़ेंगे।
^मैंने महिला बैंक के मामले की जानकारी रिजर्व बैंक और सहकारिता विभाग को दे दी है। निर्णय उन्हीं के स्तर पर होना है। महावीरप्रसादशर्मा, कलेक्टर
} शिक्षा विभाग से सेवानिवृत्त भंवरलाल वर्मा कीइस बैंक में 3 लाख रुपए की एफडी आरडी है। वे पिछले तीन साल से चक्कर काट रहे हैं। बैंक प्रबंधन चक्कर देता रहा। आैर अब तो बंद ही हो गया। कमाई का सारा पैसा बुढ़ाने में डूब जाने की चिंता है।
}चिकित्सा विभाग से सेवानिवृत्त रामविलास सोनी नेबताया कि बैंक में एफडी करा रखी है। लॉकर में गहने कागजात हैं। एफडी भुनाने के लिए वे दो साल से चक्कर काट रहे हैं। हर बार दिलासा दी जाती है। सिर्फ 4-5 हजार रुपए देकर रवाना कर दिया जाता था। अब तो बैंक ही बंद हो गया है।
}सोहनबाई रांका ने95 हजार रुपए जमा करवाए थे। कई बार चक्कर लगाते हुए 50 हजार रुपए निकलवा लिए हैं। 45 हजार रुपए अब भी इस बैंक में हैं। उसे दोहिती की शादी में मायरा लेकर जाना है। बैंक बंद है। कब खुलेगा और कब पैसा मिलेगा पता नहीं है। पति या अन्य परिजन भी नहीं हंै जो कहीं से रुपए का इंतजाम हो सके।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva